**יאן אלכסנדרוביץ' נפומניאשצ'י** (ברוסית: **Nepomniachtchi, Ян Алекса́ндрович Непо́мнящий**; נולד ב-14 ביולי 1990) הוא שחמטאי יהודי-רוסי בדרגת רב-אמן.

הוא היה חבר הקבוצה הרוסית זוכת מדליית הזהב באליפות העולם לנבחרות שחמט ב-2013, באנטליה וכן חבר בקבוצה הרוסית באליפות אירופה לנבחרות שחמט ב-2015 ברייקיאוויק שבאיסלנד.

נפומניאשצ'י זכה באליפות רוסיה לשנת 2010 וכן באליפות אירופה. הוא גם זכה בתחרות לזכר טל בשנים 2008 ו-2016, ובתחרות אירופלוט בשנת 2015. הוא זכה שוב באליפות רוסיה בשנת 2020.

זכה במדליות כסף באליפות העולם בשנת 2016 הן בשחמט מהיר והן בשחמט בזק. כמו כן, ניצח בתחרות Ordix בשנת 2008. בשנת 2019 נפומניאשצ'י זכה בכרטיס לתחרות המועמדים לאחר שסיים במקום השני בסבב הגרנד פרי. באפריל 2021 הבטיח נפומניאשצ'י את זכייתו בתחרות המועמדים. באליפות העולם בשחמט 2021 שהתקיימה בדובאי הוא הפסיד למגנוס קרלסן. באותו חודש זכה בשנית במדליית הכסף באליפות העולם בשחמט מהיר.

כשנה לאחר מכן השתתף באליפות העולם בשחמט 2023 בה הפסיד לסיני דינג לירן.

הישגים בולטים
-------------

### קריירה מוקדמת

נפומניאשצ'י זכה באליפות אירופה לנוער לשחמט שלוש פעמים. בשנת 2000 הוא זכה בקטגוריה לילדים צעירים מ-10, ב-2001 ו-2002, הוא זכה בקטגוריה לילדים צעירים מ-12. בשנת 2002, נפומניאשצ'י זכה גם באליפות העולם לנוער בקטגוריה לילדים צעירים מ-12 במשותף עם מגנוס קרלסן אך ראשון עקב איכות הנקודות.

בשנת 2004 באליפות אירופה בשחמט עד גיל 20 הוא חלק מקום 4–5 עם דניאל סטלוואגן. באותה שנה הוא קיבל דרגת אמן בינלאומי. בשנת 2005 הוא היה שני באליפות העולם בשחמט עד גיל 16 (ניצח אלכסנדר לנדרמן).

### 2007 - 2010

ב-2007, הוא סיים במקום השני בתחרות C של תחרות Corus בוייק אן זה, הולנד. והשיג ציון ראשון לדרגת רב אמן. מאוחר יותר באותה שנה, נפומניאשצ'י קבע ציון שני באליפות אירופה לבודדים בדרזדן. את הציון השלישי והאחרון, קבע בתחרות זיכרון לסומוב.

על ידי זכייה בתחרות אירופלוט במוסקבה בפברואר 2008, הוא העפיל לתחרות דורטמונד 2008. בתחרות זו, נפומניאשצ'י חלק מקום שני ונותר בלתי מנוצח. באותה שנה הוא גם זכה בתחרות Ordix הפתוחה, תחרות שחמט מהיר שהתקיימה במיינץ.

ב-2010, ב-רייקה, נפומניאשצ'י זכה באליפות אירופה לבודדים עם 9/11. מאוחר יותר באותה שנה, במוסקבה, הוא זכה באליפות רוסיה לשחמט, לאחר שניצח את סרגיי קריאקין בפלייאוף.

### מ-2011

בנובמבר 2011, נפומניאשצ'י חלק מקום 3–5 עם וסילי איוונצ'וק וסרגיי קריאקין בתחרות הזיכרון לטל במוסקבה. התחרות הייתה בקטגוריה 22.

במאי 2013, נפומניאשצ'י חלק מקום 1–8 עם אלכסנדר מואיסיינקו, יבגני רומנוב, אלכסנדר בליאבסקי, קונסטנטין לופולסקו, פרנסיסקו ואלחו פונס, סרגיי מובססיאן, הראנט מלקומיאן, אלכסיי דרייב ויבגני אלכסייב באליפות אירופה לבודדים. חודש לאחר מכן, נפומניאשצ'י סיים שני, לאחר שחריאר ממדיארוב באליפות העולם בשחמט מהיר, שנערכה בחנטי-מנסיסק. באוקטובר 2013, הוא חלק עם פטר סבידלר את המקום הראשון באליפות רוסיה אך מוקם שני עקב איכות נקודותיו.

במהלך שנת 2013, דירוג נפומניאשצ'י בבליץ נסק מ-2689 בינואר ל-2830 בדצמבר.

נפומניאשצ'י זכה במדליית כסף באליפות העולם בבליץ שנערכה בדובאי. באוגוסט, בפסטיבל השחמט הבינלאומי החמישי "ירוסלב החכם" בירוסלבל, הוא ניצח באליפות האלופים, אירוע שחמט מהיר שנערך בסיבוב כפול בו משתתפים שישה אלופי אירופה בשנים 2009-2014. באליפות העולם למשחקי מחשבה, שהתקיימה בדצמבר בבייג'ינג, נפומניאשצ'י זכה במדליית זהב לגברים בשחמט בסקי (כל שחקן משחק מול יריבו בו זמנית שני משחקים עם שעונים, באחד הוא לבן ובשני שחור).

באפריל 2015, נפומניאשצ'י ניצח בתחרות אירופלוט בפעם השנייה בקריירה שלו, בגוברו על דניל דובוב באיכות נקודותיו, וכך זכה להשתתף בתחרות דורטמונד. מיד לאחר סיום התחרות, הוא גם ניצח בתחרות אירופלוט בבליץ. בהמשך אותה שנה, בחודש ספטמבר, הוא ניצח בתחרות מוסקבה בבליץ חודש מאוחר יותר, זכה במדליית הכסף באליפות העולם בשחמט מהיר בברלין.

נפומניאשצ'י זכה בתחרות האינאן שהתקיימה בחודש יולי ובאליפות לזכר טל באוקטובר.

ב-2016 הוא ניצח בתחרות השחמט לזכר טל (קטגוריה 21).

באולימפיאדת השחמט 2016, הוא זכה במדליית ארד קבוצתית ובמדליית כסף אישית על תוצאתו בלוח הרביעי בנבחרת רוסיה.

בדצמבר 2017 הוא סיים במקום השלישי באליפות העולם בשחמט מהיר.

בשנת 2019 זכה ביחד עם נבחרת רוסיה באליפות העולם בשחמט לנבחרות.

במאי 2019 זכה בגרנד פרי מוסקבה במסגרת סבב הגרנד פרי בשחמט. בדצמבר של אותה שנה זכה בגרנד פרי ירושלים. זכיותיו אלו הקנו לו את המקום השני בסבב הגרנד פרי וכרטיס לתחרות המועמדים 2020.

במרץ 2020 השתתף בתחרות המועמדים וסיים את הסיבוב השביעי במקום השני עם ארבע וחצי נקודות, כשלפניו מקסים ושייה-לגראב בשוויון נקודות. תחרות המועמדים הופסקה לאחר סיבוב זה בגלל התפרצות מגפת הקורונה. באפריל 2021, חודשה תחרות המועמדים ונפומניאשצ'י הבטיח את זכייתו בתחורת בסיום הסיבוב ה־13 לאחר שצבר שמונה וחצי נקודות.
באליפות העולם בשחמט 2021 שהתקיימה בנובמבר-דצמבר בדובאי הוא הפסיד למגנוס קרלסן. בסוף דצמבר זכה במדליית הכסף באליפות העולם בשחמט מהיר לאחר שסיים עם 9.5 נקודות מתוך 14. במשחק האליפות הפסיד 0.5–1.5 לנודירבק אבדוסאטורוב.

ביוני 2022 הבטיח בתחרות המועמדים את השתתפותו בתחרות, כשהוא מנצח 5 משחקים ומסיים 8 משחקים בתיקו, מה שהציב אותו בסוף הסיבוב שלפני אחרון עם 9 נקודות, מרחק של נקודה וחצי מרב-אמן היקארו נקמורה שניצב במקום השני.

מבחר תחרויות בהן השתתף
----------------------

* אולימפיאדות השחמט 2014, 2016
* אליפות אירופה בשחמט 2015
* תחרות השחמט לזכר טל 2016
* תחרות העל טאטא סטיל 2017, 2019, 2020
* גביע סינקפילד 2017
* גביע העולם בשחמט 2017
* תחרות המועמדים 2020
* אליפות העולם בשחמט 2021
* אליפות העולם בשחמט 2023

השתתפות באולימפיאדת השחמט
-------------------------

בין השנים 2010 ל-2018 השתתף יאן נפומניאשצ'י ב-4 אולימפיאדות שחמט:

|  |  |  |  |  |  |  |  |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  2010 | 1 | רוסיה | 2706 | 6.5 מ-9 | 4+ 5= 0- | 72.2 | 6 קבוצתי, 3 אישי |
|  2014 | עת | רוסיה | 2714 | 6.5 מ-9 | 4+ 5= 0- | 66.7 | 4 קבוצתי, 3 אישי |
|  2016 | 4 | רוסיה | 2740 | 8 מ-10 | 7+ 2= 1- | 80.0 | 3 קבוצתי |
|  2018 | 2 | רוסיה | 2768 | 7.5 מ-10 | 5+ 5= 0- | 75.0 | 3 קבוצתי, 2 אישי |

מד כושר
-------

 לא ניתן להציג את הגרף באופן זמני –   
ההרחבה `Graph` להצגת תרשימים מושבתת כרגע.

קישורים חיצוניים
----------------

|  |  |
| --- | --- |
| פורטלפורטל | לעוד מידע על שחמט ראו: פורטל שחמט |

ויקישיתוף מדיה וקבצים בנושא **יאן נפומניאשצ'י** בוויקישיתוף
* 

* אתר האינטרנט הרשמי של יאן נפומניאשצ'י (באנגלית וברוסית)
* יאן נפומניאשצ'י, ברשת החברתית פייסבוק

* יאן נפומניאשצ'י, ברשת החברתית אקס (טוויטר)

* יאן נפומניאשצ'י, ברשת החברתית אינסטגרם

* יאן נפומניאשצ'י, ברשת החברתית VK

* יאן נפומניאשצ'י, סרטונים בערוץ היוטיוב

* יאן נפומניאשצ'י, באתר צ'סגיימס (באנגלית)

* יאן נפומניאשצ'י, באתר פיד"ה (באנגלית)

* יאן נפומניאשצ'י, באתר האיגוד הישראלי לשחמט
* איאן נפומניאשצ'י (אורכב 04.12.2016 בארכיון Wayback Machine) משחקי שחמט ופרופיל, באתר ב-chess-db.com (באנגלית)

הערות שוליים
------------

1. ↑  "World Team 09 Russia takes gold; China silver". ChessBase. 2013-12-06. נבדק ב-7 בדצמבר 2013. `{{cite web}}`:  (עזרה)
2. ↑  FIDE world championship
3. ↑  "The Week in Chess 420". *The Week in Chess*. Mark Crowther. נבדק ב-7 בינואר 2015. `{{cite web}}`:  (עזרה)
4. ↑  da Nóbrega, Adaucto Wanderley. "Heraklio 2002 - 17° World Championship u12 (boys)". BrasilBase.
5. ↑  Standings of grandmaster group C 2007 Tata Steel Chess
6. ↑  GM title application FIDE
7. ↑  Crowther, Mark (2007-05-28). "TWIC 655: Somov Memorial Kirishi". *The Week in Chess*. נבדק ב-21 בנובמבר 2015. `{{cite web}}`:  (עזרה)
8. ↑  Doggers, Peter (2008-08-04). "Nepomniachtchi wins Ordix Open". ChessVibes. אורכב מ-המקור ב-2016-04-03. נבדק ב-19 במרץ 2016. `{{cite web}}`:  (עזרה)
9. ↑  "Mainz 2008: Ian Nepomniachtchi wins Ordix Open". ChessBase. 2008-08-05. נבדק ב-19 במרץ 2016. `{{cite web}}`:  (עזרה)
10. ↑  "Ian Nepomniachtchi is European Chess Champion". Chessdom. נבדק ב-18 במרץ 2010. `{{cite web}}`:  (עזרה)
11. ↑  Crowther, Mark (2013-05-16). "14th European Individual Championships 2013". *The Week in Chess*. נבדק ב-18 במאי 2013. `{{cite web}}`:  (עזרה)
12. ↑  "Shakhriyar Mamedyarov is 2013 World Rapid Chess Champion". Chessdom. 2013-06-08. נבדק ב-19 במרץ 2016. `{{cite web}}`:  (עזרה)
13. ↑  "Russian Super Final: Svidler, Gunina win". ChessBase. 2013-10-14. נבדק ב-19 במרץ 2016. `{{cite web}}`:  (עזרה)
14. ↑  FIDE World Blitz Championship 2014 Chess-Results
15. ↑  "Ian Nepomniachtchi convincing in Yaroslavl". Chessdom. 2014-08-28.
16. ↑  "Tournament of Champions in Yaroslavl". Chessdom. 2014-08-25.
17. ↑  McGourty, Colin (2014-12-17). "Hou Yifan and Nepomniachtchi Basque in glory". Chess24.
18. ↑  "Ian Nepomniachtchi dominates the Aeroflot Open". Chessdom. 2015-04-06. נבדק ב-19 בנובמבר 2015. `{{cite web}}`:  (עזרה)
19. ↑  "Ian Nepomniachtchi and Valentina Gunina win the Moscow Blitz Chess Championships". FIDE. 2015-09-11. נבדק ב-20 בנובמבר 2015. `{{cite web}}`:  (עזרה)
20. ↑  "Magnus Carlsen is 2015 World Rapid Champion!". Chessdom. 2015-10-12. נבדק ב-19 בנובמבר 2015. `{{cite web}}`:  (עזרה)
21. ↑  "7th Hainan Danzhou GM 2016". *The Week in Chess*.
22. ↑  Shankland, Samuel (2016-07-19). "Nepomniachtchi Wins Super Tournament in China". *World Chess*.
23. ↑  Silver, Albert (2016-10-07). "Ian Nepomniachtchi wins Tal Memorial". ChessBase. נבדק ב-2016-10-16.
24. ↑  Grischuk, Alexander - Men's Chess Olympiads, באתר אולימפבייס (באנגלית)
25. ↑

|  |
| --- |
| **עשרת השחמטאים בעלי הדירוג הגבוה ביותר בעולם**, לפי מד כושר של פיד"ה, נכון לינואר 2024 |
| 

|  |  |  |  |  |
| --- | --- | --- | --- | --- |
| 1. נורווגיהנורווגיה מגנוס קרלסן
6. צרפתצרפת עלי רזא פירוזג'א | 2. ארצות הבריתארצות הברית פביאנו קרואנה
7. ארצות הבריתארצות הברית וסלי סו | 3. ארצות הבריתארצות הברית היקארו נקמורה
8. ארצות הבריתארצות הברית לנייר דומינגז | 4. הרפובליקה העממית של סיןהרפובליקה העממית של סין דינג לירן
9. רוסיהרוסיה סרגיי קריאקין | 5. רוסיהרוסיה יאן נפומניאשצ'י
10. הולנדהולנד אניש גירי |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 123244085X
* LCCN: no2022061568
* NKC: mzk20221144383
* VIAF: 3022161999098244610006
* WorldCat (עם VIAF): 3022161999098244610006

 |